Visti tú, at til ber at seta pening frá kontantari sølu inn í sjálvtøkuni? Hetta er bæði lætt og ómakaleyst, og tú kanst seta pening inn, tá ið tað passar tær. Harumframt er tað ókeypis, og peningurin sæst á kontuni beinanvegin. Fyri at kunna seta pening inn, er neyðugt við einum korti. Tú kanst bíleggja eitt Mastercard Debit, sum er til inngjøld–tað vil siga, at tú ikki kanst brúka kortið at gjalda við, men bert til inngjald. Kortið er persónligt og kann útflýggjast starvsfólki í virkinum, ið hevur ábyrgd av inngjøldum. Kundi tú hugsað tær eitt tílíkt kort, ert tú vælkomin at tosa við okkum. Vit hava 16 sjálvtøkur kring landið. Í nógvum av okkara sjálvtøkum kanst tú, umframt at taka pening út, eisini seta pening inn og taka út evrur, tá ið tað passar tær. Tað er bæði lætt og ómakaleyst.